

VLADA REPUBLIKE HRVATSKE

Zagreb, 7. prosinca 2020.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ured Vijeća za nacionalnu sigurnost  |

|  |  |
| --- | --- |
| **Predmet:** | Prijedlog odluke o izmjeni Odluke o osnivanju Nacionalnog vijeća za kibernetičku sigurnost i Operativno-tehničke koordinacije za kibernetičku sigurnost |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

**PRIJEDLOG**

Na temelju članka 24. stavaka 1. i 3. Zakona o Vladi Republike Hrvatske (Narodne novine, br. 150/11, 119/14, 93/16 i 116/18), a u vezi s Nacionalnom strategijom kibernetičke sigurnosti (Narodne novine, broj 108/15), Vlada Republike Hrvatske je na sjednici održanoj\_\_\_\_\_\_2020. donijela

**O D L U K U**

**o izmjeni Odluke o osnivanju Nacionalnog vijeća za kibernetičku sigurnost i**

**Operativno-tehničke koordinacije za kibernetičku sigurnost**

**I.**

U Odluci o osnivanju Nacionalnog vijeća za kibernetičku sigurnost i Operativno-tehničke koordinacije za kibernetičku sigurnost (Narodne novine, br. 61/16, 28/18, 110/18 i 79/19) točka IV. mijenja se i glasi:

„Članovi Nacionalnog vijeća su:

* predstavnik Ureda Vijeća za nacionalnu sigurnost, predsjednik
* predstavnik Ministarstva unutarnjih poslova, član
* predstavnik Ministarstva vanjskih i europskih poslova, član
* predstavnik Ministarstva pravosuđa i uprave, član
* predstavnik Ministarstva gospodarstva i održivog razvoja, član
* predstavnik Ministarstva znanosti i obrazovanja, član
* predstavnik Ministarstva obrane, član
* predstavnik Ministarstva mora, prometa i infrastrukture, član
* predstavnik Središnjeg državnog ureda za razvoj digitalnog društva, član
* predstavnik Sigurnosno-obavještajne agencije, član
* predstavnik Zavoda za sigurnost informacijskih sustava, član
* predstavnik Operativno-tehničkog centra za nadzor telekomunikacija, član
* predstavnik Hrvatske akademske i istraživačke mreže, Nacionalni CERT, član
* predstavnik Hrvatske regulatorne agencije za mrežne djelatnosti, član
* predstavnik Hrvatske narodne banke, član
* predstavnik Agencije za zaštitu osobnih podataka, član.

Predsjednik Nacionalnog vijeća je pomoćnik predstojnika Ureda Vijeća za nacionalnu sigurnost nadležan za područje informacijske sigurnosti.

Ostali članovi Nacionalnog vijeća su predstavnici u rangu državnog tajnika ili ravnatelja za tijela državne uprave odnosno zamjenika ili pomoćnika čelnika za ostala tijela i pravne osobe iz stavka 1. ove točke.

Čelnici tijela, pravnih osoba i institucija iz stavka 1. ove točke imenuju predstavnika i njegovog zamjenika u Nacionalno vijeće te o tome obavještavaju predsjednika Nacionalnog vijeća.

Iznimno od stavka 4. ove točke, čelnici ministarstava iz stavka 1. ove točke koja su ustrojena za više upravnih područja povezanih s pitanjima kibernetičke sigurnosti, mogu imenovati dva zamjenika predstavnika u Nacionalno vijeće, o čemu predsjedniku Nacionalnog vijeća dostavljaju obavijest s obrazloženjem potrebe njihova imenovanja.

U rad Nacionalnog vijeća mogu se, prema potrebi, uključiti i druge osobe, o čemu odlučuje Nacionalno vijeće.

Administrativne i tehničke poslove za potrebe rada Nacionalnog vijeća obavlja Ured Vijeća za nacionalnu sigurnost.".

**II.**

Ova Odluka stupa na snagu osmoga dana od dana objave u Narodnim novinama.

KLASA:

URBROJ:

Zagreb,

 PREDSJEDNIK

 mr. sc. Andrej Plenković

**O b r a z l o ž e n j e**

Vlada Republike Hrvatske je na sjednici održanoj 8. lipnja 2016. donijela Odluku o osnivanju Nacionalnog vijeća za kibernetičku sigurnost i Operativno-tehničke koordinacije za kibernetičku sigurnost (Narodne novine, br. 61/16, 28/18, 100/18 i 79/19) (u daljnjem tekstu: Odluka).

Točkom IV. stavkom 1. Odluke, između ostalog, određen je sastav Nacionalnog vijeća za kibernetičku sigurnost (u daljnjem tekstu: Vijeće).

Zakonom o ustrojstvu i djelokrugu tijela državne uprave (Narodne novine, broj 85/20) došlo je do spajanja pojedinih ministarstava koja sudjeluju u radu Vijeća, slijedom čega se predlažu izmjene predmetne Odluke kako bi se sastav Vijeća uskladio s novim ustrojem tijela državne uprave. Naime, do sada je u radu Vijeća sudjelovao jedan predstavnik Ministarstva pravosuđa i jedan predstavnik Ministarstva uprave. Zbog spajanja dva navedena ministarstva u jedinstveno Ministarstvo pravosuđa i uprave nužno je izmijeniti sastav Vijeća na način da Ministarstvo pravosuđa i uprave imenuje jednog predstavnika ministarstva.

S obzirom na izneseno, predlaže se donijeti Odluku o izmjeni Odluke o osnivanju Nacionalnog vijeća za kibernetičku sigurnost i Operativno-tehničke koordinacije za kibernetičku sigurnost u tekstu kako je predloženo.